Občina Postojna na podlagi Statuta Občine Postojna (Uradni list RS, št. 30/07 in 53/10), Odloka o odvajanju in čiščenju komunalne in padavinske odpadne vode na območju Občine Postojna (Uradni list RS, št. 81/13, 18/15 in 68/17), Odloka o proračunu Občine Postojna za leto 2018 (Uradni list RS, št. 79/17) ter sklepa župana št. 430-1/2018-1 z dne 15.01.2018, objavlja

**JAVNI RAZPIS**

**za dodelitev nepovratnih sredstev**

**za sofinanciranje izgradnje malih komunalnih čistilnih naprav**

1. **PREDMET JAVNEGA RAZPISA je dodeljevanje proračunskih sredstev za sofinanciranje izgradnje malih komunalnih čistilnih naprav.**

1. **UPRAVIČENCI**

Upravičenci so lastniki obstoječih objektov ali novograditelji na območjih kjer, v skladu z 1. in 2. odstavkom 20. člena Odloka o odvajanju in čiščenju komunalne in padavinske odpadne vode na območju Občine Postojna (Uradni list RS, št. 81/13, 18/15 in 68/17; v nadaljevanju: Odlok), ni predvidena gradnja javne kanalizacije.

1. **SREDSTVA IN VIŠINA SUBVENCIONIRANJA**

Višina razpoložljivih finančnih sredstev za leto 2018, namenjenih za predmet tega razpisa, znaša **4.500,00 EUR. Sredstva se bodo namenila:**

* + **za naložbe, ki so bile zaključene pred objavo tega razpisa (UKREP A) in**
  + **za naložbe, ki bodo zaključene po objavi tega razpisa (UKREP B).**

Višina sofinanciranja se določi na podlagi števila prebivalcev, ki imajo že najmanj eno leto prijavljeno stalno prebivališče v stavbi, ki se priključuje na MKČN, in sicer:

- 1.500 EUR za stavbo z od 1 do 3 prebivalcev,

- 2.000 EUR za stavbo s 4 ali 5 prebivalci,

- 2.500 EUR za stavbo s 6 prebivalci in dodatnih 400 EUR za vsakega prebivalca nad 6.

Višina sofinanciranja za stanovanjsko stavbo – novogradnjo, se določi v višini 2.000,00 EUR. Upravičenec je dolžan do 31.12.2023 predložiti občinski upravi dokazila, da ima v stavbi prijavljeno stalno prebivališče najmanj en prebivalec.

V kolikor se na eno MKČN priključuje več stavb, se višina sofinanciranja sešteva.

Predmet javnega razpisa so investicije, ki so zaključene pred objavo razpisa in izpolnjujejo pogoje razpisa (UKREP A) in investicije, ki bodo zaključene najkasneje v roku 6 mesecev od podpisa pogodbe o sofinanciranju (UKREP B) ter izpolnjujejo pogoje tega razpisa.

Razpoložljiva sredstva se dodelijo prijavljenim projektom po vrstnem redu prispetja popolnih vlog do izčrpanja sredstev.

1. **NAMENI RAZPISA**

A. SOFINANCIRANJE IZGRADNJE MALIH MKOMUNALNIH ČISTILNIH

NAPRAV, KI SO BILE IZVEDENE PRED OBJAVO TEGA RAZPISA

Sofinancirajo se naložbe v izgradnjo MKČN na območjih, kjer gradnja javne kanalizacije v skladu z določili Odloka ni predvidena in so bile v skladu s pogoji tega razpisa zaključene pred objavo tega razpisa.

B. SOFINANCIRANJE IZGRADNJE MALIH KOMUNALNIH ČISTILNIH

NAPRAV, KI BODO IZVEDENE PO OBJAVI TEGA RAZPISA

Sofinancirajo se naložbe v izgradnjo MKČN na območjih, kjer gradnja javne kanalizacije v skladu z določili Odloka  ni predvidena in bodo v skladu s pogoji tega razpisa zaključene najkasneje v roku 6 mesecev od podpisa pogodbe o sofinanciranju.

**Skupna višina razpisanih sredstev za oba ukrepa: 4.500,00 EUR**

1. **POGOJI ZA SODELOVANJE NA RAZPISU**

Na razpis se lahko prijavijo lastniki stanovanjskih objektov na območjih, kjer v skladu z določbo 20. člena Odloka  ni predvidena gradnja javne kanalizacije. Območja so razvidna iz grafične priloge tega razpisa.

1. **VSEBINA PRIJAVE**

Prijava se šteje za popolno, v kolikor vsebuje vse navedene elemente v skladu z razpisno dokumentacijo.

Prijava mora vsebovati:

* izpolnjeno vlogo za dodelitev subvencije na predpisanem obrazcu Občine Postojna skupaj z zahtevano dokumentacijo;
* predračun z opisom predvidenih del (UKREP B) ali račun izvedenih del s strani izvajalca (UKREP A);
* ustrezno izjavo proizvajalca o skladnosti naprave,
* podpisano izjavo solastnikov stavbe, da soglašajo z gradbenimi deli,
* služnostno pogodbo za vgradnjo naprave, če zemljišče ni v lasti vlagatelja,
* pogodbo z javnim podjetjem o izvajanju storitev za MKČN (UKREP A),
* pozitivno oceno obratovanja MKČN, izdano s strani izvajalca javne službe (UKREP A),
* fotografije naprave (UKREP A),
* izjavo o stalnem prebivališču na naslovu, na katerem se vgrajuje naprava oziroma izjavo, da bo prijavitelj (v kolikor gre za novogradnjo) do 31.12.2023 predložil občinski upravi dokazila, da ima v stavbi prijavljeno stalno prebivališče najmanj en prebivalec.

1. **KORIŠČENJE ODOBRENIH SREDSTEV**

Z izbranimi prijavitelji bo Občina Postojna sklenila ustrezne pogodbe o dodeljevanju proračunskih sredstev za izvedbo posamezne MKČN. Uspešnim prijaviteljem se bodo sredstva nakazala na podlagi zahtevka za izplačilo s prilogami, kot izhaja iz razpisne dokumentacije.

Upravičenec do subvencije iz ukrepa B je dolžan najkasneje v roku 6 mesecev od podpisa pogodbe Občini Postojna predložiti končno poročilo o izvedenih delih in zahtevek za izplačilo. Poročilo mora vsebovati:

* + dobavnico, delovni nalog, račun ali drugo podobno dokazilo, da je bila naprava nabavljena in kupljena,
  + ustrezno izjavo proizvajalca o skladnosti naprave,
  + pozitivno oceno obratovanja MKČN, izdano s strani izvajalca javne službe
  + pogodbo z javnim podjetjem o izvajanju storitev za MKČN,
  + fotografije naprave.

Občina se zavezuje pregledati prejeto poročilo o izvedbi del v roku 15 dni od prejema poročila in zahtevka.

1. **ODDAJA VLOG**

Vloga, ki se jo poda na predpisanem obrazcu, mora biti v zapečatenem ovitku z imenom in naslovom upravičenca s pripisom »NE ODPIRAJ - prijava na javni razpis – MKČN« poslana priporočeno po pošti na naslov: OBČINA POSTOJNA, Ljubljanska cesta 4, 6230 Postojna ali osebno vložena v sprejemni pisarni Občine Postojna, Ljubljanska c. 4, 6230 Postojna.

Rok za prijavo na javni razpis prične teči z dnem objave tega razpisa na spletni strani Občine Postojna in je odprt do **30.10.2018**, oziroma do porabe sredstev.

Razpisno dokumentacijo in obrazec vloge lahko zainteresirani v razpisnem roku dvignejo na Občini Postojna – pisarna št. 3/2 – sprejemno informacijska pisarna z vložiščem v delovnem času, objavljena pa je tudi na spletni strani Občine Postojna [http://www.postojna.si](http://www.postojna.si/javnirazpisi).

Upravičenci, ki bodo podali nepopolne vloge, bodo pozvani k dopolnitvi vlog.

Občina Postojna bo iz nadaljnjega postopka izločila vse:

* vloge, ki jih ni vložila upravičena oseba, glede na IV. točko tega razpisa;
* prepozne vloge in prepozne dopolnitve vlog;
* vloge, ki bodo tudi po pozivu k dopolnitvi nepopolne.

Vloge, ki niso bile oddane v razpisnem roku, ki jih ni vložila upravičena oseba in nepopolne vloge, ki kljub pozivu niso bile pravočasno dopolnjene, bodo zavržene.

Upravičenci bodo obvestilo o odločitvi prejeli najpozneje v petnajstih dneh po vložitvi popolne vloge.

1. **NASLOV IN ROK ZA REŠEVANJE PRITOŽBE**

Če se upravičenec iz IV. točke tega razpisa z odločitvijo ne strinja, lahko poda pisno pritožbo v osmih dneh od prejema obvestila. Pritožba mora biti pisna in poslana na naslov: Občina Postojna, Urad župana, Ljubljanska c. 4, 6230 Postojna. Prosilec bo prejel odgovor najkasneje v 15 dneh od prejema pritožbe.

1. **DODATNA POJASNILA**

Dodatna pojasnila lahko zainteresirani dobijo na naslovu: Občina Postojna, Ljubljanska cesta 4, 6230 Postojna, kontaktna oseba Martina Celin.

**Igor Marentič**

**ŽUPAN**

Št.: 430-1/2018-2

Datum: 15.01.2018

Priloga:

* okvirni seznam območij, kjer ni predvidena gradnja javne kanalizacije